Årets udgave af Store Brønderslev Marked gav arrangørerne et overskud på mere end to millioner kroner.

Foreningen bag Store Brønderslev Marked kan glæde sig over, at årets marked slog alle tidligere rekorder i overskuddet. Det fortæller foreningen i en pressemeddelelse. 2021-udgaven af det traditionsrige marked gav et resultat på 2.021.000 kroner, og dermed 63 procent mere end den hidtidige rekord. 2020-festen var aflyst på grund af corona-sitautionen, men i forhold til resultatet ved det seneste marked i 2019 er resultatet endnu mere imponerende, idet årets resultat ligger 75 procent over dette. - Rekorden i år skyldes et ekstraordinært stort besøg af markedsgæster efter at alle corona-restriktioner ophørte 1/9. Folk skulle ud igen og det gjorde at vi aldrig har set så mange besøgende alle markedsdage, lyder det fra bestyrelsen, der glæder sig over, at det gode vejr til årets marked. Masser af sol var en god hjælp - Krydret med godt vejr med masser sol og ingen regn, lagde det grunden til det flotte resultat. Og Brønderslev kom på landkortet som et af de første steder i landet, hvor der var et stort arrangement efter corona pausen, lyder det fra Michael Wittrup, der er PR ansvarlig i bestyrelsen for Store Brønderslev Marked Markedsudvalget er glade på medlemsforeningernes vegne. - For det er dem der har tjent pengene og det kommer efter et år med slunkne foreningskasser, fordi forrige marked  i 2020 blev aflyst, lyder det fra Michael Wittrup, dero også fortæller, at Markedsudvalget er allerede igang med planlægningen af marked 2022.